 Daqiiqaddii 78-aad ee ciyaartii England iyo Maraykanka ayaa waxa garoonka soo galay wiilka dada yar ee Jadon Sancho oo ka tirsan Borussia Dortmund, waxaana intii aanay dhamaaninba si buuxda ugu qancay taageereyaasha Liverpool oo markiiba baraha bulshada ka bilaabay olole ay kaga dalbanayaan kooxdooda in loosoo iibiyo marka uu furmo suuqa iibka ciyaartoygu, waxaanay sidoo kale u tilmaameen halka laga keenayo lacagta ay Borussia Dortmund ku xidhi doonto oo dhan 100 milyan oo Gini. 